EkBass/fiwiki-20250220-pages-articles huggingface dataset:
Didon diskografia

Tämä on Didon diskografia. == Albumit == Nimi Lista­sijoitukset Lista­sijoitukset Lista­sijoitukset Lista­sijoitukset Lista­sijoitukset Lista­sijoitukset Myynti Palkinto Lähde Nimi UK Ranska Saksa Itävalta Billboard Kanada Myynti Palkinto Lähde Odds & Ends * Demo * Julkaistu: 1995 No Angel * Julkaistu: 1.7.1999 Life for Rent * Julkaistu: 29. / 30.9.2003 Safe Trip Home * Julkaistu: 17.11.2008 RIAA: Girl Who Got Away * Julkaistu: 4.3.2013 Still on My Mind * Julkaistu: 8.3.2019 == Singlet == Vuosi Kappale UK Billboard U.S. Dance U.S. Adult Kanada Itävalta Uusi-Seelanti Brasilia Ranska Albumi Lähde 2000 Stan The Marshall Mathers LP 2001 Here with Me No Angel rowspan=7 2001 Thank You No Angel 2001 Hunter No Angel 2001 All You Want No Angel 2001 Don’t Think of Me (vain USA) No Angel 2002 My Lover’s Gone (vain Brasilia) No Angel 2002 Take My Hand (vain USA) No Angel 2002 One Step Too Far Outrospective 2003 Feels like Fire Shaman 2003 White Flag Life for Rent rowspan=5 2003 Stoned Life for Rent 2003 Life for Rent Life for Rent 2004 Don’t Leave Home Life for Rent 2004 Sand in My Shoes Life for Rent 2008 I Don’t Believe in Love Safe Trip Home rowspan=3 2009 Quiet Times Safe Trip Home 2009 It Comes and It Goes Safe Trip Home 2010 Everything to Lose Sex and the City 2 soundtrack 2012 Let Us Move On Girl Who Got Away rowspan=3 2013 No Freedom Girl Who Got Away 2013 End of Night Girl Who Got Away Vain 12″ vinyyli / digitaalinen lataus. == DVD:t == * Here with Me / Thank You (akustiset versiot) – DVD-single (2001) * White Flag/Life for Rent – DVD-single (2004) * Dido: Live / Dido: Live at Brixton Academy – CD ja DVD (kesäkuu 2005) == Lähteet == Luokka:Diskografiat Luokka:Seulonnan keskeiset artikkelit
Fəndəs Safiullin

Fəndəs Şakir ulı Safiullin (, ;17. elokuuta 1936 – 10. lokakuuta 2021) oli tataarilainen poliitikko ja aktivisti, yksi merkittävimpiä nykyajan tataarien kansallisen liikkeen hahmoja. Hän korosti erityisesti heidän kansallisen kulttuurin, kielen ja koulun kehittämistä. Safiullin muun muassa tuki siirtymistä latinalaiseen kirjaimistoon. Safiullinia on kuvailtu yhdeksi "Tatarstanin tasavallan perustajista". Hänen aloitteesta Tataarien ASNT vaihtoi nimensä nykyiseen. == Lähteet == == Aiheesta muualla == * Russia: Tatars try to save their language * Церемония прощания с Фандасом Сафиуллиным Luokka:Vuonna 1936 syntyneet Luokka:Vuonna 2021 kuolleet Luokka:Tataarit Luokka:Venäläiset poliitikot
Brandon Duhaime

Brandon Duhaime (s. 22. toukokuuta 1997 Coral Springs, Florida, Yhdysvallat) on yhdysvaltalainen jääkiekkoilija, joka edustaa NHL-joukkue Washington Capitalsia. Minnesota Wild varasi hänet neljännellä kierroksella 106. varausvuorolla vuoden 2016 varaustilaisuudessa. Hänen pelipaikkansa on oikea laitahyökkääjä ja hän kätisyytensä on vasen. Duhaime on pelannut NHL-urallaan 131 runkosarjan ottelua. Näissä hän on tehnyt 15 maalia ja 12 syöttöä eli 27 tehopistettä. Tilastot päivitetty 10. kesäkuuta 2023. Maaliskuussa 2024 Wild kauppasi Duhaimen Colorado Avalancheen vaihdossa kolmannen kierroksen varausvuoroon vuoden 2026 varaustilaisuudessa. https://www.sportsnet.ca/nhl/article/avalanche-add-more-forward-depth-by- acquiring-duhaime-from-wild/ Heinäkuussa 2024 Duhaime teki vapaana agenttina Washington Capitalsin kanssa kaksivuotisen ja yhteensä 3,7 miljoonan dollarin arvoisen sopimuksen. == Lähteet == Luokka:Yhdysvaltalaiset jääkiekkoilijat Luokka:Washington Capitalsin pelaajat Luokka:Minnesota Wildin varaamat pelaajat Luokka:Vuonna 1997 syntyneet Luokka:Elävät henkilöt
Izjumin piiri

Izjumin piiri () on hallinnollinen piiri Ukrainan Harkovan alueella. Piiri on perustettu vuonna 1923; nykyiseen kokoonsa piiri laajeni heinäkuussa 2020. Piiri rajoittuu lännessä Lozovan piiriin, luoteessa Tšuhujivin piiriin, pohjoisessa Kupjanskin piiriin, idässä Luhanskin alueeseen (Svatoven piiri) ja etelässä Donetskin alueeseen (Kramatorskin piiri). Piirin hallinnollinen keskus on Izjumin kaupunki (45 884 as., 2021). Izjumin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Harkovan piirien lukumäärän seitsemään. Tällöin Izjumin piiriä kasvatettiin alueliitoksilla; uudeksi pinta-alaksi tuli 5 906,2 neliökilometriä. Ukrainan tilastokeskus arvioi Izjumin piirin väkiluvuksi 175 986 (1.1.2021). Kaupunkilaisiksi luokiteltiin 61,6 prosenttia piirin asukkaista (108 487 as.), eli kolmen kaupungin (Balaklija 26 921 as., Barvinkove 8 110 as., Izjum) ja neljän kaupunkityyppisen taajaman (Andrijivka 8 518 as., Borova 5 174 as., Donets 8 614 as., Savyntsi 5 266 as.) väestö. Ennen vuoden 2020 alueuudistusta, Izjumin piiri kattoi huomattavasti suppeamman pinta-alan ja piirissä asui vähemmän väkeä. == Kuvia == Iziumskyi-Raion.png|Izjumin piiri oli huomattavasti pienempi ennen heinäkuun 2020 alueliitoksia. Старопоштова вулиця в місті Ізюм.jpg|Katunäkymä Izjumista. Привокзальная площадь - panoramio (1).jpg|Izjumin rautatieaseman aukio. Поселення Ізюм на правому березі річки Сіверський Донець3.jpg|Näkymä Donetsin varrelta. == Lähteet == ==Aiheesta muualla== *Izjumskyi raion, H’arkivska oblast (tietosanakirjan Isrorija mist i sil Ukrajinskoji RSR 21. voluumin (H’arkivska oblast) artikkeli) (ukrssr.com.ua) *
Verisyytös

Verisyytös on 1100-luvulla ensimmäisen ristiretken jälkeen Euroopassa kehittynyt myytti siitä, että juutalaiset käyttäisivät kristittyjen lasten verta, usein pääsiäisenä, matsa-leivän valmistukseen. Ensimmäinen muistiin kirjoitettu tapaus Euroopassa verisyytöksestä tapahtui Englannissa vuonna 1144, kun Norwichissa asuvia juutalaisia syytettiin rituaalimurhasta metsästä löytyneen kuolleen pojan ruumiin takia. == Lähteet == Luokka:Antisemitistiset salaliittoteoriat
Voivodikunnan tie 463

Voivodikunnan tie 463 () on Puolan voivodikunnan tie Opolen voivodikunnassa. Se on noin 38 kilometrin mittainen. Tie alkaa Bierdzanyssa, kulkee Turawan, Ozimekin ja Kolonowskien kuntien halki ja päättyy Zawadzkiessa. == Lähteet == Luokka:Voivodikunnan tiet
Washtenaw’n piirikunta

Washtenaw’n piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 372 258 vuonna 2020. Piirikunnan hallintokeskus on Ann Arborin kaupunki, joka on myös Washenaw’n piirikunnan suurin kunta. Piirikunta on perustettu vuonna 1822. == Väestö == Vuonna 2020 Washtenaw’n piirikunnan 372 258 asukkaasta valkoisia oli 74,2 %, mustia 12,3 %, aasialaisia 9,4 % ja alkuperäisasukkaita 0,4 %. Vuonna 2019 15,2 % asukkaista puhui kotonaan jotain muuta kieltä kuin englantia ja 12,5 % asukkaista oli syntynyt ulkomailla. == Lähteet == == Aiheesta muualla == Luokka:Michiganin piirikunnat
Vesihome

Vesihome on kalojen leväsienitauti. Vesihomeet kuuluvat munasieniin ja niistä yleisin vesihomelaji on Saprolegnia parasitica. Vesihome tarttuu yleensä jo jostain muusta syystä heikentyneeseen kalaan ja johtaa kalan kuolemaan. YLE: Vesihome vaarantaa erittäin uhanalaisen järvilohen pelastamisen – "Valtaosa emoista kuolee ennen kuin mädin saa talteen" Vesihomeen syntymekanismit tunnetaan huonosti, mutta ilmastonmuutoksen arvellaan lisäävän tulevaisuudessa tautia, sillä pitkittyneiden keväiden ja syksyjen on huomattu olevan yhteydessä vesihomeen yleistymiseen. ==Lähteet== Luokka:Chromalveolata Luokka:Eläinten tartuntataudit Luokka:Sienitaudit
Matti Kangaskoski

Matti Kangaskoski (s. 1983) on runoilija, prosaisti, esiintyjä ja kirjallisuuden ja filosofian tutkija. Hän sai vuonna 2020 Yleisradion Tanssiva karhu -runopalkinnon ruonokokoelmallaan Johdatus pimeään. Kangaskosken esikoiskokoelma Tältä sinusta nyt tuntuu oli ehdolla Helsingin Sanomien kirjallisuuspalkinnon saajaksi. Kangaskoski on syntynyt Oulussa ja asuu Helsingissä. Kangaskoski on väitellyt tohtoriksi Helsingin yliopiston yleisestä kirjallisuustieteestä ja saksalaisesta Justus Liebig -yliopistosta väitöskirjalla digitaalisen runouden luku- ja tulkintastrategioista. Hän opettaa Kriittisessä korkeakoulussa. Hän on jäsenenä black mödernism -kollektiivissa ja kitaristina yhtyeessä Sata kaskelottia. Virpi Alanen kirjoittaa Parnasson-arviossaan, että Kangaskoski tarkastelee Pääkalloneuvotteluissa maailman pääkallotoimijan välityksellä, jolloin ihmiselon banaliteetteihin saadaan etäisyyttä. Hän pitää teosta hauskana. Typografisten kokeilujen vuoksi loppupuolella sisältö hiipuu. Graafisesta suunnittelusta vastaa Kangaskosken sisar Leena Kangaskoski, jonka jäljiltä kannet ova "nerokkaat" ja saumattomasti osa teosta. Kirja on runoa EAN-koodia myöten.Virpi Alanen, Elämää kallon mittakaavasssa. Parnasso, 3/2017, s. 66< == Teokset == * * * * * == Lähteet == Luokka:Suomalaiset runoilijat Luokka:Suomalaiset kirjailijat Luokka:Vuonna 1983 syntyneet Luokka:Elävät henkilöt
Jussi Mikkonen

Juho Einari (Jussi) Mikkonen (4. huhtikuuta 1902 Pielisjärvi – 31. toukokuuta 1995) oli suomalainen osuustoiminnan piirissä elämäntyönsä tehnyt yritysjohtaja, joka sai teollisuusneuvoksen arvonimen. Mikkosen vanhemmat olivat maanviljelijä Heikki Juho Mikkonen ja Kirsti Tolvanen ja puoliso vuodesta 1928 Sonne Solveig Lindström. Osuustoiminnan pariin Mikkonen tuli jo 17-vuotiaana, ryhtyessään myymälänhoitajaksi Pielisjärven Osuusliikkeeseen. Hän suoritti 1920–1922 Suomen Osuuskauppakoulun kurssin ja oli Jukolan Osuuskaupan osastonhoitaja Nurmeksessa 1922–1923. Tämän jälkeen Mikkonen toimi Kotkassa Osuusliike Liiton apulaisjohtajana ja vuodesta 1924 SOK:n palveluksessa luottotarkastajana. Turun Osuuskaupan johtajaksi Mikkonen siirtyi vuonna 1929 ja hänestä tuli sen pitkäaikainen johtaja, aina vuoteen 1950 asti. Osuuskauppa kasvoi voimakkaasti ja laajensi toimialuettaan Mikkosen johdolla. Vuonna 1950 Mikkonen siirtyi takaisin SOK:lle, kun hänestä tuli Vaajakosken tehtaiden isännöitsijä. Myös siellä hän osallistui toiminnan merkittävään kasvuun ja kehittämiseen lähes kahdenkymmenen vuoden ajan. Tehtävästään Mikkonen luopui vuonna 1969, täyttäessään 67 vuotta. Teollisuusneuvoksen arvonimen hän sai vuonna 1959. Mikkonen oli Turussa ollessaan Turun kaupunginvaltuuston ja kaupunginhallituksen jäsen 1948–1950.Kuka kukin on 1954, s. 533. Viitattu 16.2.2022. ==Lähteet== Luokka:Suomalaiset kauppiaat Luokka:Suomalaiset yritysjohtajat Luokka:Osuustoimintaliikkeen vaikuttajat Luokka:Turun kaupunginvaltuutetut Luokka:Vuonna 1902 syntyneet Luokka:Vuonna 1995 kuolleet
Alfred Vuolle

Alfred Samueli Vuolle (vuoteen 1906 Jakobsson, 2. elokuuta 1876 Akaa - 23. helmikuuta 1944 Tampere) oli suomalainen ammattiyhdistysjohtaja ja osuustoimintaliikkeen vaikuttaja. Akaan Kylmäkoskella syntynyt Vuolle kävi kansakoulua ja työskenteli 13-vuotiaasta lähtien kehrääjänä Finlaysonin tehtaalla Tampereella. Suurlakon jälkeen hän lähti työväenliikkeeseen liitymällä TAmpereen työväenyhdistyksen kutomatyöntekijöiden ammattiosastoon. Vuolteesta tuli sen näkyvimpiä toimijoita Ida Vihurin ohella. Vuonna 1906 perustettiin Vuolteen aloitteesta Suomen Kutomatyöväen Liitto, jonka puheenjohtajana hän toimi vuoteen 1909 saakka. Sisällissodan aikana Vuolle vastusti aseellista kapinaa, mutta toimi Tampereen vallankumousoikeuden puolustusasianajajana helmikuun puoliväliin saakka, jolloin hänet valittiin Työväen pääneuvoston jäseneksi Suomen Ammattijärjestön edustajana. Vuolle vangittiin Tampereen taistelun jälkeen. Elokuussa 1918 Vuolle sai valtiopetoksesta ja maanpetoksesta elinkautisen kuritushuonetuomion, josta hän vapautui armahduslakien nojalla 1920. Vuonna 1922 Vuolle siirtyi Finlaysonilta vakuutusyhtiö Turvan apulaisjohtaksi. Hän toimi muun muassa Hämeen Työväen Säästöpankin ja Osuusliike Voiman hallitusten puheenjohtajana ja kuului OTK:n sekä Kansan hallituksiin. Vuolle oli myös Tampereen kaupunginvaltuuston jäsen sosialidemokraattien edustajana vuodesta 1923 lähtien. == Lähteet == Luokka:Suomalaiset ammattiyhdistysjohtajat Luokka:Suomalaiset osuustoimintaliikkeen vaikuttajat Luokka:Työväen pääneuvoston jäsenet Luokka:Tampereen kaupunginvaltuutetut Luokka:Suomen Sosialidemokraattisen Puolueen poliitikot Luokka:Vuonna 1876 syntyneet Luokka:Vuonna 1944 kuolleet
125 (luku)

125 (satakaksikymmentäviisi) on luonnollinen luku, jota edeltää luku 124 ja seuraa luku 126. == Matematiikassa == * 125 on yhdistetty luku. * 125 on vajaa luku, koska 1+5+25 < 125. * 125 on kuutioluku: 5^3 (katso kuva). * 125 on palindromi nelijärjestelmässä (13314). * 125 on Smithin luku binäärijärjestelmässä. * 125 on trimorfinen luku kymmenjärjestelmässä: 125^3 = 1\ 953\ 125. * 125 on Harshad-luku viisijärjestelmässä: 125 = 1000_5 = 125 \cdot (1+0+0+0). * 125 kuuluu Duffyn lukuihin. * 125 kuuluu ”Kanada-lukuihin” (), koska luvun numeroiden neliöiden summa ja luvun itseään pienempien ja yhtä suurempien tekijöiden summa ovat samat (30).Canada numbers – Numbers Aplenty * 125 kuuluu Friedmanin lukuihin, koska se voidaan ilmaista epätriviaalisti kaavana, joka koostuu vain luvun omista numeroista sekä yhteen-, vähennys-, kerto-, jako- ja potenssilaskutoimituksista: 125 = 5^{1+2}. * 125 on jaottoman Pythagoraan kolmikon hypotenuusa: (44, 117, 125). * 125 on pienin luku, joka on tasan kolmen Pythagoraan kolmikon hypotenuusa: edellisen lisäksi (35, 120, 125) ja (75, 100, 125). * 125 voidaan muodostaa kahden eri neliöluvun summana kahdella tavalla: 11^2+2^2 tai 10^2+5^2. * 125 on pienin kuutioluku, joka on alkuluvun anagrammi. (Nämä alkuluvut ovat 251 ja 521.) * 125 on pienin luonnollinen luku, joka itseensä korotettuna sisältää kaikki kymmenen eri numeroa peräkkäin ilman toistoja (…7369285104…). * Pienimmän Eulerin tiilen yhden tahkon lävistäjän pituus on 125. == Luonnontieteissä == * Telluuri-125 on telluurin vakaa isotooppi. * 125 Liberatrix on asteroidi. * 125 on vielä löytymättömän alkuaineen unbipentiumin atomiluku. == Muissa yhteyksissä == * Eurooppatie E125 kulkee Kazakstanissa ja Kirgisiassa. * Seututie 125 kulkee Lohjalla. * Fiat 125 on henkilöautomalli. * 125 on suurin määrä analogisia kaapelikanavia, joita televisio voi vastaanottaa. == Lähteet == Luokka:Luonnolliset luvut
Luettelo Martin Enckellin suomennetusta tuotannosta

Tämä on luettelo Martin Enckellin suomennetusta tuotannosta. ==Suomennettu tuotanto== ===Kokoelma=== * Kali, suom. Rakel Liehu, Like 1997 ISBN 951-578-459-X ===Runot=== ====Yksittäiset runot==== * Joku kirjoitti minulle ajan usvasta hallitsijattaren: kosketuksia vuosisatojen ja -tuhansien yli, suom. Jyrki Kiiskinen, Jukka Koskelainen, antologiassa: Motmot: elävien runoilijoiden klubin vuosikirja. 1995. Helsinki: WSOY 1995 ISBN 951-0-20699-7 * Asiasta toiseen suutelen huuleni (Från det ena till det andra jag kysser mina läppar), antologiassa Ny lyrik = Uutta lyriikkaa Helsinki: Kirjailijakeskus 1984 ISBN 951-99530-3-5 * Laulujen täytyy räjähtää..., suom. Caj Werterberg, Parnasso 1981; nro 8Martin Enckell, Lahden kaupunginkirjaston runotietokanta päivitetty 28.1.2022, viitattu 16.2.2022 ====Runot antologioissa==== Etupainoinen pyrstötähti: suomenruotsalaista nykyrunoutta toim. Tarja Roinila. Helsinki: WSOY 2000 ISBN 951-0-24595-X Enckellin runot suomentanut Helena Sinervo. * aika vetäytyi otti käärmeen hahmon ja hypnotisoi yön * eläintarujen edessä seisoo kirjaajanainen ja manaa muistiin * heräsin yössä jossa aika liukui sisään ja ulos * kävin unessa Kunlunin mustilla vuorilla Sinkiangin ja Tiibetin välissä * minä nöyryytetty, minä pirun viettelemä, halusin valoa * muistan hänet, muistan jääkylmän teräsnyrkin otteen * näin Jumalan varjon viettelevän yöltä silmät * oleskelen parantoloissa joissa raskaat harmaat päivät * pakenen porttiholviin missä tuli roskatynnyrissä tuomitsee loisteensa * paljon myöhemmin kun lepäsin kuningattaren luona * pestaat minut kauneimpaan, mahdollisimman yksinkertaiseen * rukoilin: Jumala, paisu tässä raossa, täytä tyhjyys * salamat tuulastivat yössä, Jumala tuulasti * seuraamme karavaaneja, seuraamme armeijoita * unessa aika kääntyi, sinkouduin kaarteesta ulos * vaadin yötä tiineeksi, yö käski vetää * vanhat muhkuratammet, pähkinäpensasholvit Antologiassa Talvi on hiljaisuutta ja vastarintaa: uutta suomenruotsalaista lyriikkaa, toim. Merja-Riitta Stenroos, Helsinki: WSOY 1986 ISBN 951-0-13314-0 Enckellin runot suomentanut Merja-Riitta Stenroos. * ainoa (1) * E B BMerja- Riitta Stenroos, Talvi on hiljaisuutta ja vastarintaa myös teoksessa: Maalliset mantrat : runoantologia * H:n oma runo (1964) * ich über alles * 22. joulukuuta * Leche Verde * linoleumkaiverrus * manifesti * mutta myös kuolleena tulen makaamaan * ohi * tuskien äiti ==Lähteet== Luokka:Luettelot kirjallisuudesta Luokka:Suomenruotsalainen kirjallisuus
Krasnohradin piiri

Krasnohradin piiri () on aluehallinnollinen piiri Ukrainan Harkovan alueella. Piiri rajoittuu pohjoisessa Bohoduh’ivin ja Harkovan piireihin, idässä Lozovan ja Tšuhujivin piireihin, etelässä Dnipropetrovskin alueeseen ja lännessä Pultavan alueeseen. Piirin hallinnollinen keskus on Krasnohradin kaupunki (20 013 as., 2021). Krasnohradin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Harkovan piirien lukumäärän seitsemään. Tällöin alkujaan vuonna 1923 perustettua Krasnohradin piiriä laajennettiin alueliitoksin ja uudeksi pinta-alaksi tuli 4 334,2 neliökilometriä. Ukrainan tilastokeskus arvioi Krasnohradin piirin väkiluvuksi 105 948 (1.1.2021). Piiri on väestöltään maaseutuvaltainen. Kaupunkilaisiksi luokiteltiin 36,7 prosenttia piirin asukkaista (38 833 as.), eli Krasnohradin kaupungin ja neljän kaupunkityyppisen taajaman (Zatšepylivka 3 386 as., Kehytšivka 5 771 as., Sah’novštšyna 7 010 as., ja Slobožanske 2 653 as.) väestö. Ennen vuoden 2020 alueuudistusta, Krasnohradin piiri kattoi huomattavasti suppeamman pinta-alan (kartta) ja piirissä asui vähemmän väkeä. == Lähteet == ==Aiheesta muualla== Luokka:Harkovan alueen piirit
WASP (sana)

WASP (, ’valkoinen anglosaksinen protestantti’) on etenkin Yhdysvalloissa käytetty englanninkielinen akronyymi, jolla viitataan etniseltä taustaltaan pohjoiseurooppalaiseen, ennen kaikkea brittiläiseen, uskonnoltaan protestanttiseen ja sosioekonomisesti etuoikeutettuun väestöön. Se voi viitata myös Yhdysvaltain historialliseen keskiluokkaan vastakohtanaan 1800-luvun jälkipuoliskolla ja sen jälkeen saapuneet siirtolaiset, jotka eivät olleet kyseisten ryhmien edustajia. Käsitteellä viitataan erityisesti maan hallitsevaan eliittiin. Nimitys koetaan toisinaan loukkaavana. == Lähteet == Luokka:Etniset ja uskonnolliset haukkumasanat Luokka:Poliittiset käsitteet Luokka:Yhdysvaltain etniset ryhmät Luokka:Englanninkieliset sanat ja sanonnat Luokka:Lyhenteet
Johannes Johnson

Johannes Johnson (1. toukokuuta 1864 Alvdal, Norja – 13. kesäkuuta 1916 Oslo, Norja) oli norjalainen luterilainen pappi, lähetystyöntekijä, pappisseminaarin opettaja ja virsirunoilija. Johnson oli papin poika ja kävi koulua Trondheimin latinakoulussa. Vuonna 1882 hän alkoi opiskella teologiaa. Johnson halusi lähteä lähetyssaarnaajaksi mutta hän sairastui vuonna 1885, jätti teologian opinnot sikseen ja lähti merimieheksi. Vuonna 1889 hän palasi takaisin Norjaan. Hän pääsi lähetystyöhön ja toimi lähetyssaarnaajana Madagaskarin saarella lähetyksen koulujen tarkastajana. Palattuaan Norjaan vuonna 1913 hän pääsi pappisseminaarin opettajaksi Oslon yliopistoon, koska hänen terveytensä ei enää sallinut uutta työkautta lähetyskentällä. Hän kuoli sydänkohtaukseen raitiovaunupysäkillä Oslossa. Johnson on kirjoittanut ja kääntänyt joitain virsiä. Yksi hänen kirjoittamansa virsi "En delande dag, en stakket stund" (virsi 826 Norjan kirkon virsikirjassa) on Ruotsin kirkon virsikirjassa virsi 624 "En dalande dag, en flyktig stund". Virsi julkaistiin vuonna 1906 Christianiassa ilmestyneessä seurakuntalehdessä, ja se tuli Norjan kirkon virsikirjaan vuonna 1920. Virren käänsivät ruotsiksi kirkkoherrat Oscar R. Hallberg ja Oscar Mannström. Käännös julkaistiin kirkolliskokouksen pöytäkirjan liitteessä vuonna 1920. Virren suomenkielinen käännös Ruotsin kirkon virsikirjassa "Vain painuva päivä vain hetkinen on ihmisen taipale täällä" on Pekka Kivekkään 1997 tekemä suomennos. Virrellä on useita sävelmiä: ruotsalaisen David Wikanderin sävelmä vuodelta 1933 sekä saksalaissyntyisen, Kööpenhaminassa toimineen säveltäjän ja urkurin Christopher Weysen sävelmä, joka virteen liittyy Norjan virsikirjassa. Ruotsin kirkon suomenkielisessä virsikirjassa virrelle on merkitty vielä kolmaskin sävelmä, jolla sitä lauletaan suomenruotsalaisessa virsikirjassa, suomalaisen Heikki Klemetin sävelmä vuodelta 1904, joka yleisimmin liittyy Suomessa aamuvirteen "Taas siunattu päivä nyt luo valoaan." == Lähteet == Luokka:Norjalaiset virsirunoilijat Luokka:Norjalaiset papit Luokka:Vuonna 1864 syntyneet Luokka:Vuonna 1916 kuolleet
Pablo D. Sosa

Pablo David Sosa (16. joulukuuta 1933https://thehymnsociety.org/pablo-sosa- honored-as-fellow-by-the-hymn-society/, Chivilcoy, Argentiina - 11. tammikuuta 2020) oli argentiinalainen virsirunoilija, säveltäjä ja metodistikirkon pappi. Sosa opiskeli Argentiinassa, Yhdysvalloissa, Westminster Choir Gollagessa ja Saksassa, Hohschule für Musik -korkeakoulussa Berliinissä. Hän toimi pappina metodistiseurakunnassa Buenos Airesissa. Hän sävelsi lauluja, toimi kuoronjohtajana, toimitti laulukirjoja sekä opetti liturgitikkaa ja hymnologiaa ekumeenisessa ISEDET (Instituto Superior Evangélico de Estudios Teológicos) pappisseminaarissa sekä Bueons Airesin Musiikkikonservatoriassa. Hän on kirjoittanut, säveltänyt ja kääntänyt virsiä ja hengellisiä lauluja. Sävellyksissään hän on käyttänyt argentiinalaisia kansanmusiikin rakenteita. Yksi hänen kirjoittamistaan lauluista "En cielo canta alegria, i Alleluya" on tullut tunnetuksi erikielisinä käännöksinä. Laulu on kirjoitettu piknikillä opiskelijoiden kanssa ja se noudattaa carnavalitoa, argentiinalaisen kansanmusiikin rytmiä. Sosa tarkoitti laulun vain tilapäistuotteeksi, ei painettavaksi, mutta se jäi elämään opiskelijapiireissä ja on levinnyt laajalle. Laulu on Ruotsin kirkon virsikirjassa virsi 333 "Änglarna sjunger i himlen, halleluja" ja se on kirjan ainoa etelä-amerikkalainen virsi. Se on Britt G. Hallqvistin käännös ja muokkaus vuodelta 1984. Suomenkielinen teksti virsikirjassa "Taivaassa soi enkellaulu, halleluja" on Anna- Mari Kaskisen käännös vuodelta 1998. Tuomaslauluja - kirjassa on samasta alkutekstistä toinen käännäs, laulu 24 "Ilosta laulaa nyt taivas", Anna-Mari Kaskisen käännöksenä. Suomen evankelis-luterilaisen kirkon virsikirjassa on Sosan säveltämä virsi 949, "Kirkko olkoon niin kuin puu". Se on vuodelta 2009 ja sen alkuperäinen nimi on "Que esta iglesia sea un árbol". Sen on suomentanut Anna- Mari Kaskinen vuonna 2014. == Lähteet == Luokka:Vuonna 2020 kuolleet Luokka:Virsirunoilijat Luokka:Metodistit Luokka:Vuonna 1933 syntyneet
Henitšeskin piiri

Henitšeskin piiri () on hallinnollinen piiri Ukrainan eteläosassa Hersonin alueella. Piiri on perustettu alkujaan vuonna 1923. Nykyään – heinäkuun 2020 aluelaajennusten jälkeen – Henitšeskin piiri rajoittuu lännessä Kah’ovkan piiriin ja idässä Zaporižžjan alueen Melitopolin piiriin. Etelässä vastassa ovat Asovanmeri ja Venäjän vuodesta 2014 lähtien miehittämä Krimin autonominen tasavalta. Henitšeskin piirin hallinnollinen keskus on merenrantakaupunki Henitšesk (19 253 as., 2021). Henitšeskin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Hersonin alueen piirien lukumäärän viiteen. Laajentuneen Henitšeskin piirin pinta-alaksi tuli 7 120,5 neliökilometriä. Ukrainan tilastokeskus arvioi Henitšeskin piirin väkiluvuksi 119 901 (1.1.2021). Kaupunkilaisiksi luokiteltiin 47,2 prosenttia piirin asukkaista (56 545 as.), eli Henitšeskin kaupungin ja kuuden kaupunkityyppisen taajaman (Ivanivka 4 390 as., Nyžni Sirohozy 4 544 as., Novooleksijivka 10 080 as., Novotrojitske 10 627 as., Rykove 3 501 as. ja Syvaske 4 150 as.) väestö. Piirin laajenemisen (7/2020) seurauksena uusi piiri on noin kaksi kertaa aiempaa samannimistä piiriä väkirikkaampi (2017 väestöarvio oli 59 564 as.). Henicheskyj-Raion.png|Henitšeskin piiri oli pienialaisempi ennen heinäkuun 2020 alueuudistusta. Генический морской порт.jpg|Henitšeskin satamaa. Геніческ вокзал.jpg|Henitšeskin rautatieasema. == Lähteet == ==Aiheesta muualla== * Henitšeskyi raion (pdf) (khoda.gov.ua) * Henitšeskyi raion, Hersonska oblast (tietosanakirjan Isrorija mist i sil Ukrajinskoji RSR 22. voluumin Hersonska oblast - artikkeli) (ukrssr.com.ua) *
Dennis Brutus

Dennis Brutus (28. marraskuuta 1924 Salisbury, Etelä-Rhodesia – 26 .joulukuuta 2009)Dennis Brutus, Kirjasampo, viitattu 16.2.2022 Kapkaupunki, Etelä-Afrikka) oli eteläafrikkalainen runoilija. Hän asui vuodesta 1966 Yhdysvalloissa. Hän vastusti Etelä-Afrikan apartheidpolitiikkaa ja joutui puoleksitoista vuodeksi pakkotyöhön. Hän vaikutti maan sulkemiseen pois olympialiikkeestä. == Suomennettu tuotanto == * Tie Mofoloon, novelli, antologiassa: Afrikka kertoo, toim. Per Wästberg. Tammi 1962 === Suomennettuja runoja === ;LähdeDennis Brutus, Lahden kaupunginkirjaston runotietokanta, päivitetty 28.1.2022, viitattu 16.2.2022 * Tänään vankilassa, suom. Pirjo Latvala, Kulttuurivihkot 1980; nro 6 Julkaisussa: Kulttuurivihkot 1985; nro 4, suom. Eila Karhu * Julmempana kuin pahinkaan peto * Junamatka * Tuleva voitto * Yölaulu: kaupunki, myös antologiassa: Runon jäljillä, toim. Hannu-Pekka Lappalainen, Helsinki: Kirjayhtymä 1987 ISBN 951-26-3047-8 == Lähteet == == Aiheesta muualla == Luokka:Eteläafrikkalaiset runoilijat Luokka:Vuonna 1924 syntyneet Luokka:Vuonna 2009 kuolleet
Louis Majorelle

Louis Majorelle, (26. syyskuuta 1859 Toul – 15. tammikuuta 1926 Nancy), oli ranskalainen taiteilija, taidekäsityöläinen, puuseppä ja huonekalusuunnittelija, joka oli yksi art nouveaun huomattavimpia edustajia. Majorellen isä oli huonekalusuunnittelija, jolla oli huonekaluverstas. Louis Majorelle sai nuorena taidemaalarin koulutuksen. Hän opiskeli Pariisin École des Beaux-Artsissa Jean-François Milletin johdolla. Isänsä kuoltua Majorelle palasi Nancyyn jatkaakseen perheen verstaan toimintaa. Majorelle keskittyi siitä lähtien huonekalujen suunnitteluun ja siirtyi 1700-luvun tyylihuonekalujen kopioista tuolloin alkunsa saaneen art nouveaun suuntaan. Vuodesta 1890 hän alkoi valmistaa art nouveau -huonekaluja. Majorellen huonekalut olivat pääosin käsityötä, mutta hän varusti työpajansa myös nykyaikaisilla koneilla, mikä mahdollisti suuremman tuotannon ja halvemmat hinnat. Pian Majorelle alkoikin menestyä. Majorellen vuosien 1900–1914 näyteluettelot antavat hyvän kuvan hänen valtavaksi paisuneesta tuotannostaan. Tarjolla oli kokonaisia huonekalusarjoja, huonekaluja, jotka oli koristeltu kasviornamentein tai muilla tyyli-aiheilla sekä yksittäisiä huonekaluja, joiden hinnat vaihtelivat tilattujen valmistusmateriaalien mukaan. Majorellen tyylille oli ominaista virtaavien linjojen ja kiillotetun puun yhdistelmä, jota korostivat 1700-luvun perinnettä noudattavat pronssituet. Ensimmäisen maailmansodan jälkeen Majorelle jatkoi huonekalujen valmistusta ylelliseen art nouveaun tyyliin, jota oli vähitellen korvaamassa selkeämpi art deco -tyyli. Majorellen kuoleman jälkeen huonekaluvalmistamoa johti hänen oppilaansa Alfred Lévy. == Lähteet == Luokka:Ranskalaiset taiteilijat Luokka:Vuonna 1859 syntyneet Luokka:Vuonna 1926 kuolleet Luokka:Jugend
Sakhon Nakhon (provinssi)

Sakon Nakhon () on provinssi Isanin alueella Thaimaan koillisosassa. Provinssin pinta-ala on 9 580 km² ja asukasluku 1 153 390 (2019). Alueen hallinnollinen keskus on Sakon Nakhonin. == Aluejako == Provinssi on jaettu 18 piiriin (amphoe). Piirit on edelleen jaettu 125 kuntaan (tambon) ja 1,323 kylään. #Mueang Sakon Nakhon #Kusuman #Kut Bak #Phanna Nikhom #Phang Khon #Waritchaphum #Nikhom Nam Un #Wanon Niwat #Kham Ta Kla 10. Ban Muang 11. Akat Amnuai 12. Sawang Daen Din 13. Song Dao 14. Tao Ngoi 15. Khok Si Suphan 16. Charoen Sin 17. Phon Na Kaeo 18. Phu Phan ==Lähteet== == Aiheesta muualla == Luokka:Thaimaan provinssit
H’ersonin piiri

H’ersonin piiri () on hallinnollinen piiri Ukrainan eteläosassa Hersonin alueella. Piiri on perustettu heinäkuussa 2020 yhdistämällä aiempaan H’ersonin kaupunkipiiriin läheisiä seutuja. H’ersonin piiri rajoittuu idässä Beryslavin ja Kah’ovkan piireihin, etelässä Skadovskin piiri ja pohjoisessa Mykolajivin alueeseen. Piirin hallinnollinen keskus on H’ersonin kaupunki (283 649 as., 2021). H’ersonin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Hersonin alueen piirien lukumäärän viiteen. Uuden H’ersonin piirin pinta-alaksi tuli 3 841,9 neliökilometriä. Ukrainan tilastokeskus arvioi H’ersonin piirin väkiluvuksi 456 548 (1.1.2021). Kaupunkilaisiksi luokiteltiin 77,7 prosenttia piirin asukkaista (354 518 as.), eli kahden kaupungin (H’erson ja Olešky 24 383 as.) ja seitsemän kaupunkityyppisen taajaman (Antonivka 12 697 as., Bilozerka 9 364 as., Brylivka 4 182 as., Zelenivka 5 736 as., Komyšany 6 771 as., Naddniprjanske 1 051 as. ja Nova Majatška 6 685 as.) väestö. Perjantaina 25. helmikuuta 2022 uutistoimisto Ukrinform kertoi, että osana Venäjän hyökkäyssotaa, Venäjän sotajoukot hyökkäsivät H’ersonin kaakkoispuolella sijaitsevalle Antononvin sillalle etelästä. Ukrainalaiset puolustivat siltaa pohjoisesta. Карантинный остров Херсон.jpg| Ilmakuva H’ersonista Dneprin varrella. Kherson Railway Station.png|H’ersonin rautatieasema. Antonov road bridge in Kherson 7.jpg|Strategisesti tärkeä Antonivkan silta Dneprin yli. Sillan eteläpuolella sijaitsee Oleškyn kaupunki ja luoteispuolella H’erson. Kherson State University.jpg|H’ersonin valtionyliopiston rakennus. Пониззя Дніпра, НПП "Нижньодніпровський".jpg|Suojeltua kosteikkoaluetta Dneprin alajuoksulla. == Lähteet == *
Häpykukkula

Häpykukkula eli häpykumpu tai venuskukkula on kohollaan oleva alue naisen ulkoisissa sukupuolielimissä häpyliitoksen päällä. Häpykukkula saa muotonsa ihonalaisesta rasvapatjasta, joka pehmentää kontaktia miehen vastaavan kohdan kanssa yhdynnän aikana. Ilman rasvapatjaa näiden kohtien luut voisivat hangata toisiaan vastaan. Häpykukkula saa murrosiässä peitteekseen häpykarvoituksen. Estrogeenitason lasku menopaussin aikana johtaa häpykummun pienentymiseen. == Lähteet == Luokka:Naaraan sukupuolielimistö
Dr21

Dr21 eli C30-MF on North Rail Oy:n (ennen Operail Finlandin) käyttämä dieselveturi. Veturi pohjautuu Operailin muualla käyttämiin C30-M-vetureihin, joita valmistaa tšekkiläinen CZ LOKO. Ensimmäinen veturi (1570) tuotiin Paldiskista Hankoon 15. heinäkuuta 2021 ja kuljetettiin sieltä Kotkaan. Toinen veturi (1574) kuljetettiin Hangosta Kotkaan 9. toukokuuta 2023. Kolmas veturi (1562) kuljetettiin Hangosta Kotkaan 7. heinäkuuta 2023. Vetureita on käytetty vaihtotöissä Kotkan Mussalossa, Siilinjärven Ruokosuolla ja Uudenkaupungin Hangonsaaressa. Vetureista 1570 on North Railin omistuksessa. Veturit 1562 ja 1574 ovat Operailin omistuksessa, mutta ne on vuokrattu North Railille. Veturit on nimetty Tapan entisten asemapäälliköiden etunimien mukaan: Paul (1562), Jakob (1570) ja Ants (1574). == Teknisiä tietoja == Veturin moottori on Caterpillar 3512CHD, ja sen teho 1 550 kilowattia. Veturin huippunopeus on 100 km/h, ja sen pituus on 20,4 metriä. == Lähteet == Luokka:Suomalaiset dieselveturit
Huang Yu-ting

Huang Yu-ting (; s. 29. maaliskuuta 1988) on taiwanilainen pikaluistelija ja rullapikaluistelija. Hän oli Pekingin vuoden 2022 talviolympialaisten avajaisseremoniassa toinen Kiinan Taipein joukkueen lipunkantajista. Vuoden 2009 World Games -kisoissa Kaohsiungissa Huang voitti kultaa rullapikaluistelun 300, 500 ja 1000 metrin matkoilla. Vuoden 2010 Aasian kisoissa Kantonissa hän kilpaili 300 ja 500 metrin matkoilla. Vuoden 2013 World Games -kisoissa Calissa hän voitti kultaa rullapikaluistelun 1000 metrin ratasprintissä ja pronssia 500 metrin ratasprintissä. Huang vaihtoi pikarullaluistelusta pikaluisteluun vuonna 2015. Vuoden 2018 talviolympialaisissa Pyeongchangissa Huang kilpaili pikaluistelussa 500, 1000 ja 1500 metrin matkoilla. Vuoden 2022 talviolympialaisissa Pekingissä hän kilpailee 500, 1000 ja 1500 metrin matkoilla. 500 metrillä hän oli ajalla 39,23 sijalla 26, ja 1500 metrillä ajalla 2.00,78 sijalla 26. Alkuvuonna 2022 ennen olympiakisoja Huang julkaisi sosiaalisessa mediassa videon, jossa hän harjoitteli yllään Kiinan joukkueen asu, mistä häntä kritisoitiin Taiwanissa voimakkaasti. Hän postasi myös katkelman Taylor Swiftin kappaleen Shake it Off musiikkivideosta, jossa lauletaan: ”Haters gonna hate, hate, hate, hate”; videon oheen hän oli kirjoittanut: ”My dear haters, this song is for you.” (”Rakkaat vihaajani, tämä laulu on teille”). Myöhemmin hän poisti videon. Hän kertoi saaneensa asun lahjana kiinalaiselta ystävältä, ja että ”urheilussa ei ole kansallisuuksia, kilpailujen ulkopuolella kaikki ovat ystäviä!” Taiwanilaisen demokraattisen edistyspuolueen kansanedustaja Ho Chih-wei kutsui Huangia ”aivottomaksi” ja kannatti lakiehdotusta, joka estäisi Huangin kaltaisia, ”valtion kunniaa vahingoittaneita” urheilijoita kilpailemasta maajoukkueissa. Taiwanin pääministeri Su Tseng-chang ilmoitti maan opetusministeriön ja urheiluhallinnon aloittaneen asiasta tutkinnan. == Lähteet == Luokka:Taiwanilaiset pikaluistelijat Luokka:Vuonna 1988 syntyneet Luokka:Elävät henkilöt
420 (luku)

420 (neljäsataakaksikymmentä) on luonnollinen luku, jota edeltää 419 ja seuraa 421. == Matematiikassa == * 420 on yhdistetty luku. * 420 on runsas luku. * 420 on ”erittäin runsas luku” (), koska sen tekijöiden summa (1344) on suurempi kuin minkään pienemmän luonnollisen luvun. (tekijöiden summa) * 420 on puolitäydellinen luku. * 420 on ”käytännöllinen luku” (), koska mikä tahansa positiivinen kokonaisluku luvun 420 tekijöiden summaan saakka voidaan muodostaa luvun 420 eri tekijöiden summana. * 420 kuuluu Zumkellerin lukuihin. * 420 on Harshad-luku kymmenjärjestelmässä, binäärijärjestelmässä, kolmijärjestelmässä (1201203), nelijärjestelmässä (122104) ja oktaalijärjestelmässä. * 420 on yhdeksänkulmiopyramidiluku. * 420 kuuluu O’Halloranin lukuihin, koska se on parillinen kokonaisluku, joka ei voi olla sellaisen suorakulmaisen särmiön pinta-ala, jonka sivujen pituudet ovat kokonaislukuja. * 420 on alkulukuparin keskiarvo. * 420 on neljän peräkkäisen alkuluvun summa: 101+103+107+109. * 420 on 20 ensimmäisen parillisen positiivisen kokonaisluvun summa.aritmeettinen sarja: 2 + 4 + 6 + \ldots + 40 = {20 \cdot (2 + 40) \over 2} * 420 voidaan muodostaa kahden peräkkäisen luonnollisen luvun tulona: 20 \cdot 21. * 420 voidaan muodostaa viiden positiivisen kokonaisluvun neljänsien potenssien summana: 4^4+3^4+3^4+1^4+1^4. * 420 voidaan muodostaa kahden parittoman alkuluvun summana useammalla tavalla kuin mikään pienempi luku, kun alkulukujen järjestyksellä ei ole merkitystä. (Tapoja on 30. (huom.: indeksi 210)) * 420 on yksi vain 17:stä luonnollisesta luvusta, joita ei voida muodostaa alle kahdeksan positiivisen kuutioluvun summana. == Muissa yhteyksissä == * Luku 420 liittyy kannabiskulttuuriin. * 420 on kilpapurjehdusluokka. * 420 on Tšekin tasavallan kansainvälinen suuntanumero. * Eurooppatie E420 kulkee Belgian ja Ranskan välillä. * Seututie 420 kulkee Mäntyharjun ja Mikkelin välillä. * 420 Bertholda on pikkuplaneetta. == Viitteet == Luokka:Luonnolliset luvut
Bappi Lahiri

Bappi Lahiri (; oik. Alokesh Lahiri, ; 27. marraskuuta 1952 Jalpaiguri – 15. helmikuuta 2022 Mumbai) oli intialainen säveltäjä ja laulaja. Hän popularisoi syntetisoidun diskomusiikin käyttöä intialaisissa elokuvissa ja lauloi osan omista sävellyksistään. Hän sävelsi kappaleita useisiin Bollywoodin menestyselokuviin, kuten Chalte Chalte (1976), Disco Dancer (1982), Himmatwala (1983), Sharaabi (1984), Adventures of Tarzan (1985), Dance Dance (1987), Satyamev Jayate (1987) ja Shola Aur Shabnam (1992). Lahiri tunnettiin myös omalaatuisesta tyylitajustaan runsaine kultakoruineen. Lahiri työskenteli lyhyesti myös politiikassa. Hän liittyi hindunationalistiseen Intian kansanpuolueeseen vuonna 2014, mutta hävisi parlamenttipaikan, josta hän kilpaili Srerampurissa Länsi-Bengalin osavaltiossa kansallisissa vaaleissa. Obstruktiivisesta uniapneasta kärsinyt Lahiri kuoli 69-vuotiaana mumbailaisessa sairaalassa. == Yksityiselämä == Lahiri oli naimisissa Chitrani Lahirin kanssa ja heillä on kaksi lasta, poika ja tytär. == Palkinnot == * Filmfare Awards ** 1985: Paras musiikki – Sharaabi ** 2018: Elämäntyöpalkinto *** Ehdokkuudet **** 1982: Paras musiikki – Armaan **** 1983: Paras musiikki – Namak Halaal **** 1985: Paras musiikki – Kasam Paida Karne Wale Ki **** 1985: Paras musiikki – Tohfa **** 1991: Paras musiikki – Aaj Ka Arjun == Lähteet == == Aiheesta muualla == * Luokka:Intialaiset elokuvasäveltäjät Luokka:Intialaiset laulajat Luokka:Intian kansanpuolueen poliitikot Luokka:Vuonna 1952 syntyneet Luokka:Vuonna 2022 kuolleet
Virus (Hakenin albumi)

Virus on Lontoolaisen progressiivisen metalliyhtyeen Hakenin kuudes studioalbumi. Levyn julkaisi Inside Out Music 24. heinäkuuta 2020. == Kappaleet == # # # # # # # # # # # == Arvostelut == * Imperiumi: 8-/10Levyarvostelu: Haken – Virus Viitattu 16.2.2022. * Kaaoszine: 9/10https://kaaoszine.fi/hakenin-virus-on-kuin-kohtalon-muovaama-synkka-ja- ylvas-metamorfoosi/ Viitattu 16.2.2022. * Soundi: Levyarvio: Psykodraamaa progen pelikirjasta – Hakenin uutuus on verevä ja dramaattinen eepos Viitattu 16.2.2022. == Lähteet == == Aiheesta muualla == * * Luokka:Vuoden 2020 albumit Luokka:Hakenin albumit
Hondonvaahtera

Hondonvaahtera (Acer shirasawanum) on saippuamarjakasvien (Sapindaceae) heimoon, vaahteroiden (Acer) sukuun kuuluva kasvilaji. Se on kausivihanta pieni puu tai suuri pensas, joka voi kasvaa 4,5–6 metriä korkeaksi. Hondonvaahtera on kuitenkin hidaskasvuinen. Kaarna on väriltään vaaleanharmaata. Lehdet sijaitsevat vastakkain ja ovat 2,5–7,5 cm pitkiä sekä leveitä. Lehdissä on 9–13 sahalaitaista liuskaa ja lehtien syysväri vaihtelee keltaisesta punaiseen. Kukat ovat punertavia ja sijaitsevat huiskilomaisissa ryhmissä. Hedelmänä on ruskea tai punertava, kaksiosainen samara. Hondonvaahtera kasvaa luontaisena Japanissa, mutta sitä käytetään myös muualla koristekasvina näyttävien lehtiensä sekä syysvärinsä vuoksi. Hondonvaahtera kasvaa keskikosteassa, hyvin vettä läpäisevässä maaperässä puolivarjossa. == Lähteet == * The North Carolina Extension Gardener Plant Toolbox: Acer shirasawanum === Viitteet === == Aiheesta muualla == * Mustila Arboretum: Hondonvaahtera (Acer shirasawanum) * Global Biodiversity Information Facility (GBIF): Acer shirasawanum Luokka:Vaahterat
Valkoalbitsia

Valkoalbitsia (Albizia lebbeck) on hernekasvien (Fabaceae) heimoon kuuluva kasvilaji. Valkoalbitsia kasvaa 30 metriä korkeaksi ja avoimella paikalla 25–30 m leveäksi lehtipuuksi. Sen kuori on harmaa, hilseilevä, sisäkuori punertava. 8–9 cm pitkissä lehdissä on yleensä 2–4 paria soikeita lehdyköitä. Kukat ovat valkoiset tai kermanväriset. Valkoalbitsiaa käytetään koristekasvina ja antamassa varjoa sekä ihmisille että kasvilajeille kuten kahville. Sitä käytetään myös puusepäntyöhön, saippuan valmistmaiseen ja rohdoksena. Valkoalbitsia on alkujaan kotoisin Aasiasta. Sen alkuperäinen levinneisyysalue ei ole tarkkaan selvillä, sillä sitä on viljelty pitkään ja se leviää helposti luontoon. Se on viljelykasvi, tulokaslaji tai haitallinen vieraslaji monilla trooppisilla alueilla. == Lähteet == Luokka:Hernekasvit
Augusta Lönborg

Augusta Charlotta Lönborg, s. Nordberg (11. toukokuuta 1862 Mariestad, Ruotsi − 1. marraskuuta 1900) oli ruotsalainen opettaja, runoilija sekä laulujen ja virsien kirjoittaja. Lönborg oli yksinhuoltajaäidin tytär. Hän sai isoisänsä sukunimen Nordberg. Hän valmistui opettajaksi Skaran seminaarista 1886 ja toimi opettajana Strängnäsissä ja Uppsalassa. 1897 hän solmi avioliiton dosentti Sven Lönborgin kanssa, mutta kuoli jo kolmen vuoden kuluttua. Nimimerkillä "Aster" hän kirjoitti Barnavännen-lehteen runoja ja uskonnollisia artikkeja, joista osa julkaistiin hänen kuolemansa jälkeen nimellä Convolver vuonna 1901. Lönborgin tunnetuin laulu on "Långt bortom rymder vida". Se julkaistiin Barnavännen-lehdessä 26. syyskuuta 1895. Laulu tuli pian suosituksi etenkin vapaakirkkojen piirissä. Se on Ruotsin kirkon virsikirjan ekumeenisessa oassa virsi 212, sen sävelmä on Julius Dahlöfin sävelmä vuodelta 1906. Julius Dahlöf oli ruotsalainen urkuri ja laulunjohtaja, joka toimi muun muassa Oslossa ja Michiganissa, USA:ssa. Sävelmän Dahlöf on kirjoittanut 1906 USA:ssa. Lönborgin laulu on suomennettu 1900-luvun alussa, mutta sen suomentajaa ei tunneta. Se on Hengellisessä laulukirjassa laulu 508 "Yllä ei ääret taivaan". Ruotsin kirkon virsikirjan teksti on Pekka Kivekkään 1998 tekemä käännös "Kauemmas avaruutta käy rukouksen tie". Se on myös Seurakunta laulaa - kirjassa laulu 262. == Lähteet == Luokka:Ruotsalaiset virsirunoilijat Luokka:Ruotsalaiset runoilijat Luokka:Ruotsalaiset opettajat Luokka:Vuonna 1862 syntyneet Luokka:Vuonna 1900 kuolleet
Kah’ovkan piiri

Kah’ovkan piiri () on hallinnollinen piiri Ukrainan eteläosassa Hersonin alueella. Piiri on perustettu alkujaan vuonna 1923. Nykyään – heinäkuun 2020 aluelaajennusten jälkeen – Kah’ovkan piiri rajoittuu lounaassa Skadovskin piiriin, lännessä Hersonin piiriin, luoteessa Beryslavin piiriin, koillisessa Zaporižžjan alueeseen (Vasylivkan piiri) ja idässä Henitšeskin piiriin. Etelässä piiriä rajaa Venäjän vuodesta 2014 lähtien miehittämä Krimin autonominen tasavalta. Kah’ovkan piirin hallinnollinen keskus on Nova Kah’ovkan kaupunki (45 069 as., 2021). Kah’ovkan piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Hersonin alueen piirien lukumäärän viiteen. Laajentuneen Kah’ovkan piirin pinta-alaksi tuli 6 395,8 neliökilometriä. Ukrainan tilastokeskus arvioi Kah’ovkan piirin väkiluvuksi 219 783 (1.1.2021). Kaupunkilaisiksi luokiteltiin 61,6 prosenttia piirin asukkaista (135 492 as.), eli kolmen kaupungin (Kah’ovka 35 400 as., Nova Kah’ovka ja Tavrijsk 10 250 as.) ja kahdeksan kaupunkityyppisen taajaman (Askanija-Nova 2 585 as., Dniprjany 4 019 as., Hornostajivka 6 388 as., Kozatske 3 683 as., Ljubymivka 5 525 as., Tšaplynka 9 539 as., Velyka Lepetyh’a 7 830 as., ja Verh’ni Rohatšyk 5 204 as.) väestö. Piiriä laajennettaessa (7/2020) siihen liitettiin esimerkiksi piiriin nyt kuuluvat kaupungit. Siten uusi piiri on huomattavasti aiempaa samannimistä piiriä väkirikkaampi (2017 väestöarvio oli 35 763 as.). Kahovskyi-Raion.png|Kah’ovkan piiri oli paljon pienialaisempi ennen heinäkuun 2020 alueuudistusta. Гребля і Каховська ГЕС 14.jpg|Kah’ovkan tekojärvestä tehdään sähköä Kah’ovkan vesivoimalassa Tavrijskissa. == Lähteet == ==Aiheesta muualla== * Kahovskyi raion, Hersonska oblast (tietosanakirjan Isrorija mist i sil Ukrajinskoji RSR 22. voluumin Hersonska oblast - artikkeli) (ukrssr.com.ua) *
Australian alle 18-vuotiaiden jääkiekkomaajoukkue

Australian alle 18-vuotiaiden jääkiekkomaajoukkue edustaa Australiaa alle 18-vuotiaiden kansainvälisissä jääkiekko-otteluissa. Joukkue on pelannut vuoroin alle 18-vuotiaiden maailmanmestaruuskilpailujen 2. ja 3. divisioonassa. == Sijoitukset == === Maailmanmestaruuskilpailuissa === * 2003 – 3. divisioona, 1. * 2004 – 2. divisioona, 6. * 2005 – 3. divisioona, 1. * 2006 – 2. divisioona, 5. * 2007 – 2. divisioona, 5. * 2008 – 2. divisioona, 6. * 2009 – 3. divisioona, 1. * 2010 – 2. divisioona, 6. * 2011 – 3. divisioona, 1. * 2012 – 2. divisioonan B-lohko, 5. * 2013 – 2. divisioonan B-lohko, 6. * 2014 – 3. divisioonan A-lohko, 1. * 2015 – 2. divisioonan B-lohko, 6. * 2016 – 3. divisioonan A-lohko, 1. * 2017 – 2. divisioonan B-lohko, 1. * 2018 – 2. divisioonan A-lohko, 6. * 2019 – 2. divisioonan B-lohko, 5. * 2020 – 3. divisioonan B-lohkon turnaus peruttiin koronaviruspandemian vuoksi. * 2021 – 3. divisioonan B-lohkon turnaus peruttiin koronaviruspandemian vuoksi. * 2022 – 2. divisioonan B-lohko, Joukkue vetäytyi turnauksesta, ja se tuomittiin täten 5. sijalle. * 2023 – 2. divisioonan B-lohko, 5. * 2024 – 2. divisioonan B-lohko == Lähteet == Luokka: Alle 18-vuotiaiden jääkiekkomaajoukkueet
Kiinan alle 18-vuotiaiden jääkiekkomaajoukkue

Kiinan alle 18-vuotiaiden jääkiekkomaajoukkue edustaa Kiinaa alle 18-vuotiaiden kansainvälisissä jääkiekko-otteluissa. Joukkue on pelannut vuoroin alle 18-vuotiaiden maailmanmestaruuskilpailujen 2. ja 3. divisioonassa. == Sijoitukset == === Maailmanmestaruuskilpailuissa === * 2003 – 3. divisioona, 3. * 2007 – 3. divisioona, 2. * 2008 – 2. divisioona, 5. * 2009 – 2. divisioona, 6. * 2010 – 3. divisioona, 1. * 2011 – 2. divisioona, 5. * 2012 – 2. divisioonan B-lohko, 6. * 2013 – 3. divisioonan A-lohko, 1. * 2014 – 2. divisioonan B-lohko, 5. * 2015 – 2. divisioonan B-lohko, 5. * 2016 – 2. divisioonan B-lohko, 6. * 2017 – 3. divisioonan A-lohko, 1. * 2018 – 2. divisioonan B-lohko, 5. * 2019 – 2. divisioonan B-lohko, 2. * 2020 – 2. divisioonan B-lohkon turnaus peruttiin koronaviruspandemian vuoksi. * 2021 – 2. divisioonan B-lohkon turnaus peruttiin koronaviruspandemian vuoksi. * 2022 – 2. divisioonan B-lohko == Lähteet == Luokka: Alle 18-vuotiaiden jääkiekkomaajoukkueet
Josh Kroenke

Josh Kroenke (s. 7. toukokuuta 1980) on yhdysvaltalainen liikemies. Hän on mukana Denver Nuggetsin koripallosarjan, Colorado Avalanchen jääkiekkosarjan, Colorado Rapidsin jalkapallosarjan ja Englannin jalkapalloseuran Arsenalin johtamisessa.He attended New Hampton Prep School in New Hampton,Nh for one year. Pepsi Center Yhtiö omistaa myös Elitch Gardens -teemapuiston.https://www.elitchgardens.com/ == Alkuelämä == Josh Kroenke syntyi 7. toukokuuta 1980.Get to know Josh – Nuggets, Avs president here to stay , Colorado Springs Gazette, June 8, 2013 Hänen isänsä on Stan Kroenke ja hänen äitinsä Ann Walton Kroenke.Benjamin Hochman, Josh Kroenke building a legacy on his own, The Denver Post, April 17, 2011Jeremy Wilson, Arsenal owner Stan Kroenke is in it for the long haul, says son and heir Josh, The Daily Telegraph, October 1, 2011 Hän kuuluu äitinsä kautta Waltonin perheeseen, joka on yksi maailman rikkaimmista perheistä. Perhe perusti vuonna 1962 Walmartin ja omistaa vieläkin suuren osan yrityksestä.Walton Family Members' Fortune Climbs $8.7 Billion After Strong Quarter For Wal-Mart, Forbes, May 19, 2016 Hänellä on sisar, Whitney Kroenke Burditt. Kroenke varttui Columbiassa, Missourissa ja kävi Rock Bridge High Schoolia. Hän valmistui Missourin yliopistosta, jossa hän sai täyden koripallostipendin. Opiskellessaan yliopistossa Kroenke sekaantui skandaaliin, joka johti Iowan osavaltion koripallojoukkueen valmentajan Larry Eustachyn eroon. Eustachy, Joshin isän Stan Kroenken ystävä, osallistui vuonna 2003 opiskelijajuhliin Joshin kanssa Columbiassa, Missourissa,Patrick Hruby, I come to praise Larry ..., ESPN.com, May 1, 2003 ja valokuvia Eustachysta juomassa opiskelijoiden kanssa tuli julkisuuteenTom Witosky, Iowa State's Eustachy apologizes; future with school uncertain, USA Today, May 1, 2003Associated Press, Embattled Eustachy resigns, Lawrence Journal-World, May 6, 2003. == Ura == Kroenke työskentelee nykyään National Basketball Associationin Denver Nuggetsin ja National Hockey Leaguen Colorado Avalanchen puheenjohtajana.Aaron J. Lopez, Josh Kroenke provides a view from the president's office, NBA, March 9, 2012 Vuonna 2013 Kroenken isä, enemmistöosakkeenomistaja, nimitti hänet Englannin jalkapalloseuran Arsenalin hallitukseen. Arsenalin johtajina Kroenke on kerännyt huomattavaa kritiikkiä kannattajilta, jotka uskovat Kroenken käyttävän joukkuetta vain omiin tarkoituksiinsa joukkueen taantumisesta huolimatta. == Yksityiselämä == Kroenke asuu Denverissä, Coloradossa. Kroenke osti 175 neliömetrin asunnon 1,4 miljoonalla dollarilla vuonna 2007 ja asui ennen New Yorkissa. Kroenke ja hänen sisarensa Whitney Kroenke Burditt ostivat vuonna 2005 2,7 miljoonalla dollarilla 161 neliömetrin asunnon, jossa oli 37 neliömetrin kattoterassi, pieni parveke ja näkymät Empire State Buildingille, Elizabeth A. Harris, Wal- Mart Heirs Sell Chelsea Condo, The New York Times, August 10, 2010 mutta myivät sen vuonna 2007 2,45 miljoonalla dollarilla. == Lähteet == Luokka:Yhdysvaltalaiset liikemiehet Luokka:Vuonna 1980 syntyneet Luokka:Elävät henkilöt
Porojen parissa

Porojen parissa on Erik Blombergin ja Eino Mäkisen ohjaama suomalainen dokumentti- ja lyhytelokuva vuodelta 1947. Elokuva on kansantieteellinen dokumentti, jonka aiheena on Hammastunturilla tapahtuva poroerotus. == Palkinnot == * Eino Mäkinen ja Erik Blomberg voittivat elokuvasta parhaan lyhytelokuvan Jussi-palkinnon vuoden 1947 Jussi-gaalassa. == Lähteet == Luokka:Vuoden 1947 suomalaiset elokuvat Luokka:Suomalaiset dokumenttielokuvat Luokka:Suomalaiset lyhytelokuvat Luokka:Jussi-palkitut elokuvat